વાઘોડિયાના તેજતર્રાર ધારાસભ્ય મધુ શ્રીવાસ્તવે ભાજપની નેતાગીરી સામે ખુલ્લો બળવો પોકારી પોતાના પત્નીને આજે વાઘોડિયા તાલુકા પંચાયતના પ્રમુખપદે આરૂઢ કરી દેતા વડોદરા જીલ્લા ભાજપમાં ખળભળાટ મચી ગયો હતો…આ અગાઉ મધુ શ્રીવાસ્તવે ભાજપના જીતેલા તમામ સભ્યોને ચાણોદ ખાતે પોતાની હોટલ લીલાબામાં સંપૂર્ણ સુરક્ષા અને આતિથ્ય સાથે રાખ્યા હતા જ્યાં ભાજપના એક પણ નેતા જવાની હિંમત સુદ્ધા બતાવી શક્ય નહોતા…આજે જયારે તાલુકા પંચાયતના પ્રમુખ અને ઉપપ્રમુખની ચૂંટણી યોજાઈ ત્યારે પૂર્વ જીલ્લા પંચાયત પ્રમુખ રાજેશ પટેલને નિરિક્ષક્ તરીકે મોકલવામાં આવ્યા હતા. . તમામ સભ્યો ને એમના દ્વારા જાણ કરવામાં આવી હતી કે મધુભાઈના પત્ની સવિતાબેન ભાજપના સત્તાવાર ઉમેદવાર નથી તેમ છતાં તમામ સભ્યો એ એમને જ મત આપતા બળવો થયો હતો…ભાજપની રાજ્યની નેતાગીરી મધુ શ્રીવાસ્તવ સામે શું પગલા લેશે એ જ જોવા નું રહ્યું…અત્રે ઉલ્લેખનીય છે કે મહુવાના ધારાસભ્ય કનું કલસરિયા બાદ મધુ શ્રીવાસ્તવ બીજા ધારાસભ્ય છે જેમને પક્ષની શીર્ષષ્ઠ નેતાગીરીને ખુલ્લી ચેલેન્જ આપી છે….